CELEX: C2006/096/08
Language: lv
Date: 2006-04-22 00:00:00
Title: Lieta C-73/06: Lūgums sniegt prejudiciālu nolēmumu — izteikts ar  Finanzgericht Köln 2006. gada 19. janvāra  rīkojumu lietā  Planzer Luxembourg Sàrl  pret  Bundeszentralamt für Steuern

22.4.2006   
            
            
               LV
            
            
               Eiropas Savienības Oficiālais Vēstnesis
            
            
               C 96/5
            
         Lūgums sniegt prejudiciālu nolēmumu — izteikts ar Finanzgericht Köln2006. gada 19. janvāra rīkojumu lietā Planzer Luxembourg Sàrl pret Bundeszentralamt für Steuern
   
   (Lieta C-73/06)
   (2006/C 96/08)
   tiesvedības valoda — vācu
   Eiropas Kopienu Tiesā izskatīšanai ir iesniegts Finanzgericht Köln lūgums sniegt prejudiciālu nolēmumu, kas izteikts ar 2006. gada 19. janvāra rīkojumu lietā Planzer Luxembourg Sàrl pret Bundeszentralamt für Steuern un kas Tiesā reģistrēts 2006. gada 8. februārī.
   
      Finanzgericht Köln lūdz Tiesu lemt par šādiem jautājumiem:
   
               1.
            
            
               Vai uzņēmēja sertifikāta paraugam B pielikumā Padomes 1979. gada 6. decembra Astotajā direktīvā 79/1072/EEK par dalībvalstu tiesību aktu saskaņošanu attiecībā uz apgrozījuma nodokļiem — kārtība pievienotās vērtības nodokļa atmaksāšanai nodokļu maksātājiem, kas nav reģistrēti attiecīgajā valstī (1), ir saistošs spēks, attiecīgi, vai no tā izriet neapstrīdams pieņēmums, ka uzņēmējs ir reģistrēts sertifikāta izdevējā valstī?
            
         
               2.
            
            
               Ja atbilde uz pirmo jautājumu ir noliedzoša:
               vai “saimnieciskas darbības vieta” Trīspadsmitās direktīvas 1. panta 1. punkta izpratnē ir jāinterpretē tā, ka ar to ir jāsaprot vieta, kurā ir statūtos noteiktā sabiedrības juridiskā adrese,
               vai tā atrodas vietā, kur tiek pieņemti lēmumi attiecībā uz uzņēmuma vadību,
               vai par to ir jāuzskata vieta, kurā tiek pieņemti pārējie lēmumi attiecībā uz parastajiem ikdienas darījumiem?
            
         
      (1)  OV L 331, 11. lpp.